Το ***Haytarma*** (ή και ***Khaytarma***) (ελεύθερη μετάφραση: Επιστροφή) (πρωτότυπος τίτλος: *Хайтарма*) είναι μία ουκρανική πολεμική δραματική ταινία του 2013, σε σκηνοθεσία Αχτέμ Σεϊτμπλάγιεφ, κατά τη διάρκεια των απελάσεων των Τατάρων της Κριμαίας, το 1944. Το σενάριο γράφτηκε από την Μικόλα Ριμπάλκα, το οποίο βασίστηκε στη ζωή του πιλότου, ήρωα της ΕΣΣΔ, Αμέτ-χαν Σουλτάν. Πρωταγωνιστούν οι Αχτέμ Σεϊτμπλάγιεφ και Ολέκσι Χορμπούνοφ. Η ταινία κυκλοφόρησε στις 18 Οκτωβρίου του 2013, στην Ουκρανία.

Παραγωγή
--------

Η παραγωγή της ταινίας ξεκίνησε τον Οκτώβριο του 2012, στην Κριμαία. Το αρχικό μπάτζετ της ταινίας έφτανε το πόσο των 2.5 εκατομμυρίων δολαρίων. Ο Λένουρ Ισλάμ, Ουκρανός ιδιοκτήτης του καναλιού ATR Channel, είχε δώσει το κεφάλαιο. Η μεγαλύτερη δαπάνη έγινε στα σκηνικά και στα ενδυματολογικά.

Τον Μάρτιο του 2013, κυκλοφόρησε μία ανεπίσημη προβολή της ταινίας. Η επίσημη πρεμιέρα της ταινίας έγινε στις 18 Μαΐου του 2013, στην 69 επέτειο των απελάσεων. Η εγγονή του Σουλτάν, η οποία είναι πρέσβειρα ξένων χορών, δέχτηκε πρόσκληση να παρακολουθήσει την πρεμιέρα.

Υποδοχή και αντιδράσεις
-----------------------

Η *Kyiv Post*, έδωσε θετική κριτική στην ταινία, περιγράφοντας την ως «μια ταινία που πρέπει να δουν όλοι όσοι είναι λάτρεις της ιστορίας». Στη Συμφερόπολη, ο κινηματογράφος Kosmos Cinema, εκτιμούν ότι την ταινία την παρακολούθησαν περίπου έξι χιλιάδες, μόλις την πρώτη εβδομάδα, και περίπου χίλιοι κάθε μέρα, έως και τις 4 Ιουνίου. Τα Kosmos Cinema είχαν στην αρχή δύο οθόνες για την ταινία, όπως εξ αιτίας της αναπάντεχης δημοτικότητάς της πρόσθεσε άλλη μία. Επίσης, προβλήθηκε και στο Διεθνές Φεστιβάλ Antalya Golden Orange, τον Οκτώβριο του 2013. Η ταινία ήταν προτεινόμενη για να εισαχθεί στην κατηγορία των Όσκαρ για την Καλύτερη Ξενόγλωσση Ταινία, χωρίς όμως να προκριθεί. Αυτή είναι μόλις η τρίτη ουκρανική ταινία που το καταφέρνει.

Ο Ρώσος πρόξενος στη Συμφερούπολη, Βλαντίμιρ Αντρέγεφ, προκάλεσε την κοινή γνώμη με τα σχόλιά του, λέγοντας ότι «το φιλμ διαστρεβλώνει την αλήθεια», αφού δεν αναφέρει καθόλου τη συνεργασία που είχαν οι Τάταροι της Κριμαίας με τη Ναζιστική Γερμανία, κατά τη διάρκεια της Κατοχής στην Ουκρανία. Μέλη της κοινότητας προσβλήθηκαν με το παραπάνω σχόλιο και στις 23 Μαΐου του 2013, περίπου 300 άνθρωποι κάνανε διαμαρτυρία έξω από το προξενείο, απαιτώντας ο Αντριέγεφ να ανακηρυχθεί *persona non grata*. Παράλληλα το Υπουργείο Εξωτερικών της Ουκρανίας, περιέγραψε τις δηλώσεις του ως ανάρμοστες. Ο Αντρέγιεφ, ωστόσο επέμεινε στις δηλώσεις του. Την επομένη, όμως, το Υπουργείο Εξωτερικών της Ρωσίας, χαρακτήρισε τις δηλώσεις αυτές, ανάρμοστες και ανακριβείς.

Παραπομπές
----------

1. 1 2  «Haytarma movie preview appears». *QHA Crimean News Agency*. 2013-03-30. Αρχειοθετήθηκε από το πρωτότυπο στις 2013-10-29.. Ανακτήθηκε στις 2013-06-19.
2. 1 2  «Production news: Haytarma». Ukraine Film Office. 5 Οκτωβρίου 2012. Ανακτήθηκε στις 19 Ιουνίου 2013.
3. 1 2  «Haytarma is film for Crimean Tatars». *QHA Crimean News Agency*. 2013-05-15. Αρχειοθετήθηκε από το πρωτότυπο στις 2013-10-29.. Ανακτήθηκε στις 2013-06-19.
4. ↑  «'Haytarma', the first Crimean Tatar movie, is a must-see for history enthusiasts». *Kyiv Post*. 2013-07-08.. Ανακτήθηκε στις 2013-10-22.
5. ↑  «Haytarma movie creates stir». *QHA Crimean News Agency*. 2013-06-04. Αρχειοθετήθηκε από το πρωτότυπο στις 2013-10-29.. Ανακτήθηκε στις 2013-06-19.
6. ↑  «Haytarma, Antalya Golden Orange Film Festival will be shown». *Haber Monitor*. 2013-10-03. Αρχειοθετήθηκε από το πρωτότυπο στις 2013-10-29.. Ανακτήθηκε στις 2013-10-22.
7. ↑  «Роднянский: "Хайтарма" может претендовать на "Оскар"». *Vzglyad*. 2013-09-10.. Ανακτήθηκε στις 2013-10-22.
8. ↑  «Crimean Tatars Rally to Expel Russian Consul». *RIA Novosti*. 2013-05-23. Αρχειοθετήθηκε από το πρωτότυπο στις 2013-10-29.. Ανακτήθηκε στις 2013-06-19.
9. ↑  «Russia Admits Crimea Consul's Words Were 'Incorrect'». *RIA Novosti*. 2013-05-24. Αρχειοθετήθηκε από το πρωτότυπο στις 2013-10-23.. Ανακτήθηκε στις 2013-06-19.

Εξωτερικοί σύνδεσμοι
--------------------

* Το Haytarma στο IMDb

  


|  |  |
| --- | --- |
| 

|  |
| --- |
| * Πύλη:Κινηματογράφος
 |

 |